Neo ket ker yen an amzer èl er prantad paset aze, ha vad a ra dan den, na bout e vehe muioch a chlav...  Troioù kreisteiz hanter eh on é vale un tammig. Evned neus ket kalz. Pennigoù-glaou, brini, atav an devediged kabell du... Sellet a ran doch un troad polipod, an del anezhoñ a zo lan a sporañjoù melen, karget a spor; kavout a ran drol rak ar sporañjoù ne sellont ket a-benn dan dias èl da gustum, met lod anezhe a-benn dar  lein... edan ar glav e vo gleb-tout ar sporañjoù !    Ma, ar pezh a remerkan dreist-holl hiniv (met a oa posupl gwelet a-choude an dilost-hañv) eo an tammoù rolterez a chom àr ar chaelioù grilhaj a-gleiz hag a-zehoù. Ar rolterez a ra boketoù bras ha gwenn, seurtoù trompilhoù, del e stumm kalonoù. Krapout a ra par ma chell àr ar plant arall, puniñ a ra, roltet e vez en-dro da droñjennoù ar plant... diàr-se he deus tapet an anv rolterez (anvioù arall a zo e brezhoneg; le liseron eo e galleg)  Dan  termen-mañ ne weler ken met tammoù chomet èl-se, a-spign, get boulloù (1cm bennak o diametr). Ar boulloù du-se zo frouezh, hag er frouezh-se eh eus boulloù arall, an had.  Chom a raont da chortoz ne ouian ket petra aze, betek an deiz ma kouezhint.  Korzennoù a ra ivez ar rolterez, hag ar re-se a red en dunenn, a-rez dan douar; efedus-bras evit en em strewiñ, kuit a frouezh !  Trouz trompilhoù gwenn an hañv en deus neuze un tammig dasson choazh en deizioù skornet hon eus bevet.    Setu ur foto ag ar rolterez,